|  |  |  |
| --- | --- | --- |
| Titel | **Den hvide Konkylie** |  |
| Tema: | Venskab, kærlighed, eventyr |
| Fag: | dansk |
| Målgruppe: | 4. – 6. kl. |
|  |  |
|  | Data om læremidlet:  **Bog/e-bog:** Bent Haller, Høst og Søn, 2017  **Faglig relevans/kompetenceområder**  Indenfor kompetenceområdet fortolkning, kan der, i dette overlay, arbejdes med færdigheds og vidensmål indenfor følgende faser: Oplevelse og indlevelse, undersøgelse, fortolkning og perspektivering.  **Ideer til læringsmål kunne være:**  Eleven kan opliste eksempler på eventyr genretræk.  Eleverne kan kan skygge personer og lave en fyldestgørende personkarakteristik  Eleven kan forklare begrebet intertekstualitet.  Eleven kan komme med eksempler på intertekstuelle refencer fra bogen.  Overlayets konkrete udformning  Overlayet organiserer sig omkring litteraturarbejdets traditionelle tre faser:  **Før du læser:**  For at aktivere elevernes forforståelse og tune dem ind på bogen, er der i kolofonen indsat små opgaver og et billede af bagsideteksten.  Opgaverne får eleverne til at beskrive og diskutere deres forventninger til bogen og viden om eventyr genren.  **Mens du læser:**  Mens de læser bogen er der indlagt en række opgaver og nedslagspunkter. Opgaverne dukker løbende op gennem bogen og har fokus på forskellige danskfaglige områder.     * Personkarakteristik – eleverne skal undervejs skygge Arion, Carmen og delfinerne og tage noter, som skal bruges efter læsningen til at lave karakteristikker og besvare spørgsmål om deres udviking og rolle. * Genfortælling – eleverne skal genfortælle historier og sagn, som bliver fortalt i bogen, for hinanden. * Sproglig opmærksomhed – Eleverne bliver steder gjort opmærksom på sproget og skal undersøge betydningen af ord. * Intertekstualitet – Eleverne skal undervejs i læsningen finde referencer til H.C. Andersens ”Skyggen” og lave intertekstuelle sammenligninger. * Refleksioner – Eleverne skal undervejs i bogen stoppe op og reflektere over handlingen og derved få en større forståelse af handlingen.   **Efter du har læst:**  Som afslutning på læsningen af bogen er der indlagt en række opgaver. De samler op på elevernes indsamlede noter undervejs og fokuserer på læringsmålene. Opgaverne omhandler personkarakteristik, eventyrgenren, intertekstualitet og videredigtning.  **Samlet oversigt over markerings farver i overlayet:**   * Grøn: Før du læser * Blå: skyg personer og delfiner, personkarakteristik * Gul: Genfortælling * Lyserød: Sproglig opmærksomhed * Rød: Refleksioner over teksten * Grå: Intertekstualitet * Violet: Efter du har læst   **Samlet oversigt over eksterne ressourcer lagt ind i overlayet:**   * Resume af H.C. Andersens ”Skyggen” * Link til andersenstories.com, hvor hele historien om ”Skyggen” ligger * Resume af Romeo og Julie | |